	FOIRM 10

	
	
	Iarratas chun teideal sealbhach (maoin a ceannaíodh faoi na hAchtanna Talamh-Cheannaigh)

	
	
	(a) atá cláraithe le 30 bliain (Riail 32) a chomhshó nó

	
	
	(b) atá cláraithe le breis is 12 bhliain a chomhshó nuair is faoi aistriú ar chomaoin luachmhar a cláraíodh 12 bhliain ar a laghad roimh an iarratas atá an t-iarratasóir ag déanamh an éilimh (Riail 33)

	
	
	CLÁRLANN NA TALÚN

	
	
	Contae                          Fóilió

	
	
	Mionnaímse, A.B., as               , úinéir cláraithe na maoine dá dtagraítear i mír 1 de seo, agus deirim—

	
	
	1. Tuairiscítear an mhaoin lena mbaineann an t-iarratas seo i bhfóilió      den chlár.

	
	
	2. (a). (más faoi Riail 32 a dhéantar an t-iarratas) Cláraíodh mé mar úinéir na maoine sin (faoi aistriú ó      nó, faoi réadtiomnú in uacht      nó, de réir mar a bheidh) (ní foláir a thaispeáint go bhfuil úinéireacht na maoine faoi na hAchtanna Talamh-Cheannaigh cláraithe le 30 bliain)

	
	
	nó

	
	
	2. (b). (más faoi Riail 33 a dhéantar an t-iarratas) Aistríodh an mhaoin sin chugam (nó, chuig E.F.) le haistriú, dar dáta an     lá de          ar dhíol agus cláraíodh mé (nó, E.F.) mar lán-úinéir faoin aistriú sin an          lá de               (Ní foláir fíorais a shonrú lena dtaispeánfar gur faoi aistriú cláraithe, atá cláraithe le breis is 12 bhliain, ar luach, chuige féin nó chuici féin nó chun réamhtheachtaí i dteideal, atá an t-éileamh á dhéanamh ag an iarratasóir.)

	
	
	3. Tá teideal iomlán agam chun na maoine, agus de réir mar is eol dom, níl aon mhorgáiste, muirear, léas, comhaontú, eire, cúnant sriantach ná iontaobhas ann a dhéanann difear don mhaoin, ná d’aon chuid di agus a bunaíodh roimh (cuir isteach dáta an chéadchláraithe) (ach amháin mar atá luaite i mír 7).

	
	
	4. Ní heol dom aon cheist a dhéanann difear do mo theideal chun na maoine ná chun cuid ar bith di, ná aon ní a dhéanann ná a dhéanfadh difear don teideal sin ná a thugann ná a thabharfadh i gceist é i slí ar bith.

	
	
	5. De réir mar is eol dom, níl leas sna himeachtaí i leith an iarratais sin ag aon duine atá faoi bhun 18 mbliana d’aois, nó atá mímheabhrach, (ach amháin — tabhair ainm agus seoladh aon duine leasmhair atá ina mhionaoiseach nó ina mionaoiseach (féach Nóta (1)) nó atá mímheabhrach agus ainm agus seoladh a chaomhnóra nó a caomhnóra, nó a chúramaí nó a cúramaí, nó a iontaobhaithe nó a hiontaobhaithe faoi Alt 57 den Acht Comharbais, 1965, más ann) ná níl aon imeachtaí ar feitheamh in aon chúirt i leith na maoine sin (ach amháin — tabhair sonraí aon chaingne nó agra atá ar feitheamh).

	
	
	6. Tá an mhaoin go léir á háitiú agam iarbhír agus níl ceart cónaithe inti, ceart blianacht a fháil aisti, ná ceart cothabhála ná cothaithe, ná aon cheart ná pribhléid eile inti ná aisti, ag duine ar bith faoi aon chomhaontú, socraíocht ná gníomhas, ná ceart faoi aon réadtiomnú ná díthiomnacht a rinneadh nó a d’eascair roimh (cuir isteach dáta an chéadchláraithe) (ach amháin mar atá luaite i mír 3); agus ní heol dom aon ghníomhas, uacht, socraíocht ná doiciméad eile a dhéanann difear don mhaoin ná d’aon chuid di, ná aon ní roimh an       lá de               (i.e., dáta an chéadchláraithe) a dhéanfadh difear do mo theideal chuici ná a thabharfadh i gceist é i slí ar bith. Níor thug mé (ná de réir mar is fearr is eol dom agus mar a chreidim níor thug mo réamhtheachtaithe i dteideal) aon admháil teidil chun na maoine sin do dhuine ar bith.

	
	
	7. Níl i mo sheilbh ná faoi m’urláimh aon ghníomhais ná doiciméid eile a bhaineann leis an maoin (seachas na cinn a liostaítear sa Sceideal a ghabhann leis seo agus atá á dtaisceadh in éineacht leis an iarratas seo).

	
	
	8. Iarraim go ndéanfaí teideal iomlán den teideal sealbhach atá i gclár na maoine.

	
	
	An Sceideal

	
	
	(gníomhais agus doiciméid a dhéanann difear don mhaoin)

	
	
		Síniú an teisteora.
	Arna mhionnú an       lá seo de               20       , i                    i gContae              os mo chomhairse, Coimisinéir Mionnaí (nó duine cáilithe eile), agus tá aithne agam ar an teisteoir

	Deimhnímse, X.Y., leis seo, go bhfuil aithne agam ar an teisteoir.
	(nó, tá aithne agam ar X.Y., a dheimhníonn go bhfuil aithne aige/aici ar an teisteoir).

	Síniú
	Síniú




	
	
	Nóta (1) — Tabhair do d’aire go gcruthaítear iontaobhas talún de bhua Chuid 4 den Acht um Athchóiriú an Dlí Talún agus Tíolactha, 2009 i gcás go ndílsítear leas do mhionaoiseach. Ní gá go bhfuil cumas i gcaomhnóirí mionaoisigh gníomhú mar iontaobhaithe thar a cheann nó thar a ceann (féach Alt 19 d’Acht 2009).

	
	
	Nóta (2) — Más faoi Riail 32 atá iarratas á dhéanamh, scrios mír 2(b). Más faoi Riail 33 atá iarratas á dhéanamh, scrios mír 2(a).

	
	
	Nóta (3) — Má dhéantar an t-iarratas thar ceann comhlacht corpraithe, féadfaidh an Rúnaí nó an Gníomhaire Dlí é a dhéanamh, nó féadfaidh duine cuí-údaraithe ag an gcomhlacht sin é a dhéanamh má dheimhneasctar gur duine cuí-údaraithe an duine sin agus go bhfuil an fhoinse eolais is gá aige nó aici.

	
	
	Nóta (4) — Má tá níos mó ná iarratasóir amháin ann, is cóir an fhoirm a leasú dá réir sin.



